Deg ixef wis sin ad neɛreḍ ad d-nekkes azenziɣ n tneqqist; wagi ad yebḍu ɣef sin : azenziɣ n teyḍimant si tama, azenziɣ n teynimant si tayeḍ : yal yiwen deg-sen ad yemgired d wayeḍ ama deg tseddast ama deg tesnamka. Maca i wakken ad d-nemmeslay ɣef yal azenziɣ degtneqqist tewwi-d ad-nebder qbel inumak d imenzayen s ara yeddu wayen i umi isemma Greimas azenziɣ awuran (schéma narratif canonique). Deg-s ara naff tagnit n tazwara d tegnit n tagara acku yal yiwet ɣur-s azal di tmiḍrant n Greimas sumata. Tagnit tamenzut ad tebdu s werway ara d-yeglun s lexṣaṣ n tɣawsa, ɣef ara inadi waṣaḍ, ma d tagnit n tagara nettat ad temgired s waṭas, acku tagnit-nni tuɣ yemcewwalen ad tettuɣal ad ters, ma d aṣaḍ ad yaweḍ lebɣi-s. Ula di teṣleḍt n wezwel nezmer ad d-nekkes daɣen amgired yebnan ɣef yisem Askuti, ula dnetta ad d-yeglu s sin wahilen di teḥkayt : amenzu ad yeseddu ahil nuskuti , madwis sin adiseddu ahil nMeẓyan.